Riigi Kinnisvara avas uued kaugtöökohad Viljandis
Riigi Kinnisvara loodud ja riigiasutustele mõeldud kaugtöökohad asuvad täna Viljandis, Raplas, Haapsalus ning Paides. Tegemist on pilootprojektiga, mis töötati välja valitsuse eelmise aasta 16. märtsi otsusega luua riigimajad sh riigitöötajate kaugtöökohtade keskkonnad maakondadesse, et parandada riigiteenuste kättesaadavust ning säästa kinnisvarakuludes.
Kaugtöökohtadega pakutakse riigiasutuste töötajatele võimalust mugavalt ajutiselt töötada teises asukohas ning paralleelselt hinnata kaugtöökohtade asukoha ja ruumide sobivust, kasutusmugavust ning milliseid lisavõimalusi võiksid kaugtöökohad tulevikus pakkuda.
Kõik kaugtöökohad on varustatud tööks vajaminevate turvaliste IT-süsteemide ning ligipääsudega. Igas linnas on esialgu kokku neli kaugtöökohta.
Viljandi, Vabaduse plats 2
Rapla, Tallinna mnt 14
Haapsalu, Ehte tn 9
Paide, Tallinna tn 18
Kaugtöökohtade populaarsuse korral lisandub olemasolevatele kaugtöökohtadele asukohti ning töökohti juurde üle Eesti. Pilootprojekt kestab 2019. aasta kevadeni. Kaugtöökohtades kasutatav mööbel on kõik valitud taaskasutuse põhimõtetel.
Rohkem informatsiooni Riigi Kinnisvara kaugtöökohtade pilootprojekti ja broneerimise kohta leiad rkas.ee/kaugtookohad.